ISANDA LAUAS
Tere tulemast saatesse!
Seekordne külaline on Porist. Tere tulemast Joona Isokorpi!
Tänan!
Sa sündisid Poris ja ilmselt oled kogu elu ka seal elanud.
Jah.
Jutusta oma lapsepõlvest ja noorusest,
mida tähtsat tahad välja tuua?
Sündisin oma pere 4. lapsena.
Olen kõige noorem.
Isa puhul on kurb see,
et mina sündisin 3. detsembril ja isa suri 23. detsembril.
Ema oli 26-aastane ja tal oli 4 last.
Isale helistati, et poiss haigestus tuberkuloosi.
Et tule teda vaatama - näed teda veel viimast korda.
Aga juhtus sedasi, et hoopis isa lahkus me hulgast ja mina jäin elama.
- Oli sul siis tuberkuloos?
- Oli see õige haiguse diagnoos?
Tõenäoliselt seal midagi oli.
Midagi pidi juhtuma, aga ma jäin siiski ellu.
- Aga isa kutsuti taevakoju. Kas ta oli usklik?
Ei olnud.
Aga mu meelest oli tal kokkupuuteid vaimulike asjadega.
Leidsin lauluraamatu "Me Issand tuleb".
Sealt on algusest paarkümmend lehte välja rebitud.
Sealt tuli välja laul:
"Nii madalal me ka ei käi, et Jeesust poleks seal".
Ta oli vahel joogise peaga laulnud neid vaimulikke laule.
Me külas toimusid vahel kodukoosolekud,
kus ta sai vaimselt puudutatud.
Usun, et kui ema oma 4 lapsega üksi jäi,
siis ma olen eestpalvetest kantud laps.
See on selge, et kui ema - noor naine, jääb 4 lapsega üksi,
siis majanduslikud olud on üsna rasked.
Jah. See on nagu tänapäevalgi,
kuigi täna kogutakse igasugu toetusi jms.
Meie ajal oli see natuke teistmoodi ja raske muidugi.
Aga sa tervenesid, käisid põhikoolis ja siis läksid kiiresti tööle.
Tol ajal oli konbeks, et tööelus liiguti ühest firmast teise.
Tööd oli.
Et kui ühes firmas ei meeldinud, siis läksid teise.
Ikka leidus mingit tööd.
Aga enne, kui sa päriselt tööle läksid, said sa esimest korda Jumalalt kutse?
Jah. 14-aastaselt, 1981. aastal. See oli metodisti koguduses.
See oli nii tore, et seal oli kaks teenistust.
Tavaline koosolek ja siis ka noorteõhtu.
Mul oli seal esimese koosoleku ajal raske istuda.
Patt mu sees rõhus.
Kuid noorteõhtul tunnistasid minuealised noored
usust ja usklikuks saamisest.
See mõjutas mind.
Aga vaheajal rääkisid inimesed keeltes.
Need olid peamiselt vanemad inimesed.
Mõtlesin, et nad on peast segi läinud.
Ma polnud varem kuulnud sellist keeltes rääkimist.
Pean ausalt tunnistama, et ma palvetasin:
"Jumal, kui usklikud on sellised,
siis ära lase mul kunagi usklikuks saada."
Jooksin trepist üles vaatama, kust see seltskond pärit on?
Kuskilt hulumajast või midagi, sest normaalne see küll polnud.
Aga hiljem kooli ajal kuulsin neid ilusaid laule.
Mul polnud usuasjadest mingit arusaamist.
Vähehaaval sai sulle siiski selgeks, et see pole kristluses midagi hirmsat -
see keeltes rääkimine.
Oli üks naine Impi Blum. Väga austatud.
Tänapäeval on samasugused Püha Vaimuga täitumised.
Olin justkui püssirohutünni otsas.
Kui see plahvatas, siis tulid need keeled nii, et...
Need ei tulnud vaikselt.
See vana, lugupeetud Jumala teenijanna
elas Jumalale nii lähedal,
et ma sain täituda Püha Vaimuga ja võisin olla Jumala tööriistaks.
Kümned inimesed on saanud keeled.
Aga see võib juhtuda nii, et see tuleb plahvatuslikult.
Olid nooruses umbes kümmekond aastat usus,
Mul oli abielulahutus.
Otsustasin seoses lahutusega,
et ei taha usklikega mingit tegemist teha.
Kogesin, et ma ei saa abi ja keegi ei aita mind.
Mul oli selles osas palju arusaamatust ja teadmatust.
Otsisin inimestelt kaitset ja ootasin, et nad aitaks mind.
Ma ei mõistnud, et abi tuleb valguse Isalt, Jumalalt.
Ei saa loota ainult inimeste peale.
Olin eemal 15 aastat.
Mõtlesin, et kõik usklikud tuleks viia sauna või lauda taha
ja nad seal maha lasta.
Ma ei tahtnud nendega mingit tegemist teha.
Mu sisse jäi kibedus.
Vahel tuli kõrtsis mõni usklik mu juurde kitarriga laulma.
Vahel käisid usklikud pubides laulmas.
Otsustasin sealt kiiresti lahkuda, kuna nad segasid mul õllejoomist.
See õllejoomine kestis 15 aastat ja tahtis võtta ka su tervise.
Jah.
Hingevaenlane on kaval,
nii et kõik asjad ei juhtu ühe korrraga, vaid tasapisi.
Unistasin paremates seltskondades olemisest,
nii et hakkasin uhkete liigutustega šampanjat jooma jne.
Aga lõpuks viis see mind nii sügavale,
et alkoholi tarbimine muutus igapäevaseks.
Sellest kannatas ka ümbruskond.
See viis mu tervise ses võtmes, et mu kõndimine muutus halvemaks.
Pidin olema ratastoolis.
Aga tänu Jumala imele ja armule olen siin ja räägin.
Käies "kõrbes" 15 aastat, tuli lõpuks ka oaas. Milline see oli?
Kui su sees on kibestumist, siis see sööb sind nagu vähk.
Kui sain uueks,
aeti see kibestumise vaimuvägi minust välja.
See läks ära.
See on väga tähtis, et vihale ei annaks ruumi.
Sa olid siis 40-nene, kui uueks said.
- Aastal 2004.
Ehk siis umbes 13 aastat tagasi.
Millised on olnud need 13 viimast aastat,
kui sa uueks said?
Sest nii järsku, kui sa allapoole läksid,
sama järsku tõusid sa ka üles.
Mida hingevaenlane ka iganes tegi,
Piibli tõotused ja õnnistused ei kadunud mu elust kuskile.
Ometi jättis patuelu mu ellu jälje.
Mu sisemus oli laiali ja mu isiksus oli häiritud.
Olin väga rahutu ja katkine.
Siis ma palvetasin hommikul tund aega.
Päeval ja õhtul palvetasin ka tunni.
Ka öösel palvetasin tund aega. See kestis pool aastat.
Olin seesmiselt nii katki, et ma ainult nutsin.
Kui käisin kauplustes või turul, soovisin Jumala rahu ja õnnistusi.
Hõljusin kui mingis mullis.
Kui inimene saab usklikuks, saab ta uue loomuse.
"Vaata, Jumal teeb uut!"
See ei hakanud mu vanu asju paikama ega plaasterdama.
Vaid konkreetselt enne, kui see puhkeb õitsele,
annab Jumal seda näha
ja Jumala loov vägi tegutseb ka tänapäeval.
Jumal loob uut.
Usun, et kui see uuesti tuli, aktiveerus vana hea mälestus
ja mitmekordistus oma väega.
Jah.
See on palve ja Jumala Sõna töö, et see Kolgata tee lõppes.
Palve oli mu puhul tähtsaim asi.
Täna mõtlen sellele, et Jumal tekitab janu ja igatsuse.
See on armastussuhe Jeesusega.
Oled viimase 13 aasta jooksul
kuulutanud paljudele inimestele mitmes koguduses
Jumala Sõna ja evangeeliumi.
Kas soovid sellest mingeid erilisi asju esile tuua?
Johannese 17. peatükis tuleb välja nägemus, mille sain.
Selles peatükis Jeesus palvetab ja ütleb: "Isa."
Seal on juttu vaimu ühtsusest ja üks olemisest
ning Ta palvetab: "Isa!"
Mulle näidati Jumala Sõna ja kui need salmid esile tõusid,
tegid need kui lainetetaolisi liigutusi.
Ma sain aru, et see on elava Jumala Sõna.
See pole mingi must asi valgel paberil.
Vaid sama Vaim, millega Jumal lõi taeva ja maa,
sama Vaim on siin Jumala Sõnas.
Ja Ta palvetab: "Isa, et nad oleksid üks!"
Johannese 17, alates 9. salmist:
"Ma palun nende eest, mitte maailma eest.
Vaid nende eest, kelle Sa oled mulle andnud,
sest need on Sinu omad.
Kõik Sinu omad on minu omad ja minu omad on Sinu omad.
Ja nendes ma olen austatud.
Ja mina pole enam maailmas, aga nemad on.
Aga mina tulen Su juurde.
Püha Isa, hoia neid oma nimes, mille sa oled mulle andnud,
et nad oleksid üks, nõnda nagu meie." (Joh.17:9-11)
Kogu see peatükk on ääretult armas.
Olin vahepeal üsna laisk Jumala Sõna lugeja.
Kui aga selle nägemuse sain,
tekkis mul tugev tahe pühkida tolm Piiblilt
ja teha selles asjas meeleparandus.
Siit saigi Jumala Sõna mulle armsaks.
Jumal on sulle mitmeid asju esile tõstnud.
Üks selline asi, mille ta esile tõstis, puudutab abieluseadust.
Seda, mis viimase nädala-poolteise jooksul
on Soomes toimunud.
See on väga kurb.
Siin võib kogeda, et midagi pole teha.
Mulle ilmus ingel.
Ingel äratas mu üles.
Sellest on raske aru saada, kui su abikaasa magab su kõrval.
Nägin Helsingi kohal mitmeid deemonlikke vägesid
ja kohutavaid asju, mis toimusid.
Aga äkki olin koos ingliga parlamendi hoones.
Seal näidati mulle paberit, mis oli laua peal.
Samasooliste abieluseadus, mis oli vastu võetud.
Ehk enam polnud midagi teha.
Midagi samastus Taanieliga - tundus, et vägi kaob.
Küsisin ja palusin Jumalalt, kas saab veel midagi teha?
Olen tagantjärele mõelnud,
kas meie palved on olnud justkui tekstisõnumite stiilis palved -
"OK, kinnitatud."
Kui on tõeline häda käes - nagu näiteks Talvesõja ajal,
siis palvetati.
Kyösti Kallio tõi välja, et inimesed palvetaks oma maa eest.
Ja siis ka tegelikult langeti põlvedele.
Tänapäeval mõeldakse, et see ju kuulubki usuelu juurde
ja palvetatakse ala: "Jumal, Sa tead ja näed ja lubad seda!"
Aga me südamed peavad olema andunud ja mures
ning palvetama igatpidi.
Ainult Jumal lubab neid asju.
- Enne selle seaduse jõustumist sa teadsid, et nii läheb;
et siin pole enam midagi teha.
See oli väga valus. Muidugi ajas see usklikud liikvele.
Palusin koos oma naisega: "Jumal, äkki kuidagi...!?"
Olin tagakiusatud selle asja pärast,
kuna rääkisin sellest mitmes kohas avalikult.
Nad mõtlesid, et mingi hull räägib mingist ingli nägemusest,
samas kui selles osas pole midagi teha.
Nüüd nad enam nii ei mõtle, sest seadus tuli ja hakkas kehtima.
Muidugi on see seadus suur must pilv Soomemaa kohal.
Sa oled palvetanud inimeste eest, kuulutanud evangeeliumi,
näinud igasuguseid asju.
Mida sa tahaksid neist Jumala auks esile tuua?
Jumal tervendab ka tänapäeval.
On mitmesuguseid õpetusi ja eksitusi. Ma näen, et inimesed on küllastunud.
Kuid nende jaoks peaks olema tähtis olla Jeesuse jalge ees ja risti juures.
Mitte kõik pole tervenenud ja me ei tea, miks.
Aga on ka neid, kes on tervenenud.
Mulle helistati ja ma kirjutasin selle üles.
"Sain teada, kuidas Jumal tervendas ühe õe
ühest söögitoru haigusest."
See oli väga valulik haigus.
Väikeses koguduses täitusid paljud Püha Vaimuga.
Inimesi langes põrandale nagu loogu.
Tuli selline tunnistus, et Jumal tervendas.
- Neid oli teisigi.
Ringi liikudes oled näinud ka vaimuvägede tõelisust;
et on olemas hingevaenlase vägi, mis püüab teha halba siin maailmas.
Kas sul on isiklikke või muid kogemusi sellelt alalt?
Naabritel oli üks olukord.
Ei taha neid kuidagi mustata, aga oli kord juhus,
kui neile tuli külla üks võõras mees ja ma ei teadnud sellest midagi.
Ta viskas vaimuvägede mõjul nahktagi seljast
ja liikus rusikad püsti minu suunas,
kavatsusega mulle halba teha.
Ütlesin: "Jeesuse nimel, sa alkoholikurat kaod nüüd minema!"
Siis rääkisin keeltes.
Ta kukkus maha nagu puuoks.
ja talle tuli kui epilepsia taoline hoog peale.
Suust hakkas tulema vahtu.
Inimesed kutsusid kiirabi.
Nad vaatasid, et mingi hull usklik tegi seda.
See johtus keeltes rääkimisest, kuna ma rääkisin palju keeltes.
Teised küsisid: "Mida sa õige tegid?!"
Ütlesin, et ma ei teinud midagi muud, kui läksin vaid postkastist posti võtma.
Need on konkreetsed pimeduse väed ja jõud.
Üks kogemus oli ühel väljakul, kus üks paar oli väga purjus.
See juhtus juba ammu aega tagasi,
aga ma läksin ja ütlesin neile: "Jeesus armastab teid!"
See paar sai korraga väga häiritud mu tunnistusest,
et Jeesus armastab neid.
Ma ei tea, mis seal juhtus,
aga äkki kuulsin plaksu, kui see mees püüdis mind näkku lüüa.
Ma ei näinud midagi,
aga kuulsin selgelt, nagu keegi oleks tulnud mu ette.
Siis juhtus, et naine hakkas jooksma väljaku ühte ja mees teise serva.
Oletan, et ta nägi inglit või miskit.
Sest see oli nii tugev reaktsioon, mis neil oli.
Tänapäeva ilmalikus Soomes on olukordi,
kus inimesed on vale vaimuväe orjad.
Nad on orjad, mitte vabad.
Olles palju palvetanud,
- on mitmed saanud vabaks nendest iketest.
- Millist rõõmu oled näinud nende vabanemisel?
See särab, nagu Psalmides 30.
"Need, kes Teda vaatavad, need säravad Tema armastuses."
Nad kiirgavad rõõmu.
Inimene vabaneb.
Üks deemonlik vaim on liiderlikkuse vaim.
See levib interneti porno kaudu. See on eriti karm lugu.
Siis on ka vägivalla vaim.
Kord oli üks inimene, kes otsekui tundis,
et peab jääma palvejärjekorras viimaseks.
Ta tajus, et mingi vaim vaevab teda väga tugevalt
ja ta tahtis sellest vabaks saada.
Jeesuse nimes see vaim kaduski.
Hoiatasin teda, et ta ei mängiks nende asjadega.
Patust peab lahti ütlema.
Sellest tuleb meelt parandada,
et need asjad palju võimsamal kujul tagasi ei tuleks.
See inimene ütles, et see oli hea,
kuna ta oli mõelnud vaid halbu mõtteid.
Ta ei teadnud, et need vaimud on nii tõelised.
Ta tahtis kedagi vägistada ja ära tappa.
Need on tõsised asjad.
See pime pool on väga reaalne
ja on kahju, et sellest räägitakse palju rohkem kui headest asjadest.
Meedia - kas paber- või elektrooniline,
pakub seda kõike väga rohkesti.
Mingil põhjusel imendub see paha väga kergesti me lihasse.
Ja see ei tee midagi head.
Seepärast peavad ka kristlased valvama oma olukorra pärast.
See on ääretult tähtis.
Üks selline asi, mis toimus Jumala juhtimisel,
oli Iisraeli reisi.
See jäi mulle hästi meelde,
kui Jumal rääkis oma teenijanna kaudu,
et ma lähen Iisraeli.
Mõtlesin, et ei lähe,
aga läksin ikkagi koos oma naisega Iisraeli.
Siis see asi sai väga reaalseks - sa näed rullväravaid ja lähed sinna.
Vabakirikus oli naisevangelist,
kellel oli sama prohvetlik sõna, kui selle teenijanna käest oli tulnud.
Siis tuli ühe venna kaudu sama.
Ehk 3 tunnistaja kaudu sama sõna.
Ma helistasin veel ühele tugevale Jumala teenijale,
kelle kaudu tuli manitsev sõnum:
"Kas ma pole sind juba oma teenijanna kaudu kõnetanud?
Miks sa veel kahtled?"
Ja siis helistati veel mulle ja küsiti, kas mu passi asjad on korras?
Ütlesin, et ei ole. Siis öeldi, et homme tehakse korda.
See oli täiesti uskumatu lugu.
Siis tuli ka sõnum: "Sa oled saanud laulu."
Jumal ütles: "Võta see laul!
Võta see prügikastist välja ja paranda meelt!"
Nii sai see laulgi pühitsetud Jumala auks.
Psalmid 122.
Mul on Jumala Sõna põhjal tekkinud komme
palvetada ja laulda Psalme häälega välja.
Aeg on kiiresti läinud, mistõttu palun sul öelda vaatajatele,
mida Jumala Vaim su südamele paneb.
Pauluse 2. kirjas Timoteosele 2:20
"Aga suures majas ei ole üksnes kuld- ja hõbeastjaid,
vaid neid on ka puust ja savist -
osa auliseks, osa autuks tarbeks.
Kui nüüd keegi end puhastab neist vigadest,
siis ta saab auliseks astjaks,
pühitsetuks ja peremehele kasulikuks,
valmiks igale heale teole."
Hea sõber!
Me peame üksteist austama - me õed-vennad omavahel.
See on äärmiselt tähtis, et me ei halvustaks teineteist.
Astja võetakse väärikamasse kasutusse
Jumala armu majapidamises,
kui see on pühitsetud ja täielikult Jumalale eraldatud,
et miski lihalik ei saaks hoobelda.
Jumal ei anna oma au teistele.
Ärkamine, mida me kõik ootame,
ei tule teatud ühe või teise inimese läbi.
Ärkamine lähtub meie südameist.
Me igaüks oleme evangelistid siin maal.
Jumal kutsub meid viima julgelt evangeeliumi edasi.
Te saate vöötatud. Jeesus võttab kuju te sees.
Ka Jeesuse au.
Jeesuse vermed tulevad esile igal moel.
Püha Vaim austab Jeesust.
Kui Jumal saab meid rakendada ja edasi viia,
siis see on imeline ja õnnistatud tee.
Armastage üksteist! Nii ütleb Jumala Sõna.
Aitäh Joona Isokorpi,
et tõid sellise Püha Vaimu tuulutuse siia saatesse.
Selline pühaduse õhkkond
võib kanduda me saate kaudu edasi ka kodudesse
ja täita seda ülesannet, mille pärast see on saadetud.
Aitäh!
Kui soovid toetada Eesti TV7 tööd, helista 900 1777 (kõne hind 7 euri).
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa